Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Yllättävä käänne: Pääministeri Netanjahun koalitio pysynee koossa -
toistaiseksi, kun opetusministeri Bennett päätti jatkaa hallituksessa.
Vaikka Israel tavoitteleekin tulitaukojärjestelyä -
Gazan islamistijärjestöjen kanssa, Hamas vannoi silti -
iskevänsä Tel Aviviin, kun tilanne kärjistyy seuraavan kerran.
YK:n yleiskokous äänesti vuotuisesta ei-sitovasta päätöslauselmasta, -
jossa Israelin toimivalta Golanin kukkuloilla -
julistetaan mitättömäksi ja kansainvälisen lain vastaiseksi.
Israelin pääministeri Netanjahu -
pyysi koalitiokumppaneitaan pysymään hallituksessa.
Hän korosti Israelin poikkeuksellisen haastavaa turvallisuustilannetta.
Netanjahu tapasi viikonloppuna -
Juutalainen koti -puolueen Bennettin ja Kulanu-puolueen Kahlonin.
Netanjahu painotti -
suojelevansa jatkossakin Israelia ja sen kansalaisia määrätietoisesti.
Valmistaudumme kaikkiin haasteisiin.
Kuten sanoin eilen, -
turvallisuusoperaatiomme on vielä kesken.
Näin tulenarassa turvallisuustilanteessa -
olisi vastuutonta kaataa hallitus.
Päätyvätpä kumppanimme kaatamaan hallituksen tai eivät, -
aiomme jatkaa toimiamme -
Israelin ja sen kansalaisten turvallisuuden takaamiseksi.
Netanjahu puhui knessetin ulkoasiain- ja puolustuskomitean kokouksessa -
puolisen tuntia sen jälkeen, kun Juutalainen koti -puolueen johtaja -
Naftali Bennett oli ilmoittanut jatkavansa Netanjahun hallituksessa.
Bennettillä oli ollut ennen jatkamispäätöstään erimielisyyttä -
Netanjahun kanssa siitä, miten Israelin tulisi vastata Gazan terrorismiin.
Se, että Netanjahu kuitenkin -
lupasi muuttaa ja tehostaa Israelin toimintalinjaa vihollisten suhteen, -
sai Bennettin lopulta pysymään koalitiossa.
Selitin pääministerille puhelimessa perjantaina, -
etten suinkaan ole esittämässä hänelle uhkavaatimusta.
Arvostan suuresti sitä, että hän sanoi pitävänsä minua -
varteenotettavana puolustusministeriehdokkaana.
Tietyistä syistä johtuen -
Netanjahu päätti kuitenkin ottaa puolustusministerin tehtävät itselleen.
Pääministeri lupasi tehdä -
merkittävän linjanmuutoksen turvallisuuspolitiikassa -
ja vahvistaa sitä tulevan kymmenen vuoden aikana.
Juutalainen koti -puolue on tietoinen siitä hinnasta, jonka se joutuu -
poliittisesti maksamaan päätöksestään pysyä hallituksessa.
Silti puolue haluaa antaa pääministerille tukensa -
Israelin vaativan turvallisuus- tilanteen hoitamisessa, Bennett sanoi.
Haluan uskoa, että pääministeri tarkoitti sitä, mitä sanoi eilen.
Siksi ilmoitamme nyt, -
että vedämme toistaiseksi pöydältä kaikki poliittiset vaatimuksemme.
Haluamme tarjota hänelle tukemme tässä vaativassa tehtävässä, -
niin että Israelista tulee jälleen voitokas. Joudun luultavasti -
maksamaan tästä jonkinlaisen poliittisen hinnan lähipäivinä.
Selviämme silti.
On parempi, että pääministeri voittaa minut poliittisessa taistelussa -
kuin että Hamas voittaisi Israelin.
Pääministeri Netanjahun hallitus, joka nojaa nyt -
61 kansanedustajan enemmistöön 120-paikkaisessa knessetissä, -
pysynee pystyssä ainakin toistaiseksi.
Yllättävä käänne tapahtui Netanjahun eilisen televisiopuheen jälkeen, jolla -
hän nähtävästi onnistui vakuuttamaan kumppaninsa pysymään lojaaleina.
Netanjahu toisti ymmärtävänsä, -
että kansa mieltää tilanteen antautu- miseksi Gazan terroristijärjestöille, -
mutta "vaikeat päätökset on tehtävä julkisuudelta piilossa".
Otan tänään vastaan puolustus- ministerin tehtävät tietoisena siitä, -
että tämä tapahtuu aikana, -
jolloin Israelin puolustuspolitiikka on kovan arvostelun alla.
Haluan sanoa teille, Israelin kansa- laiset, että ymmärrän tuntojanne.
Merkittävä osa kritiikistä johtuu siitä tosiasiasta, -
että ymmärrettävistä syistä emme voi esittää teille sitä kokonaiskuvaa, -
joka Israelin turvallisuusjohdolla on tiedossaan.
Sitä ei vain voi esitellä julkisesti.
Siksi te näette vain yhden osan laajasta operaatiosta, -
joka on edelleen kesken, mutta jonka loppuunsaattamiseen olen sitoutunut,-
jotta israelilaiset saavat elää turvassa ja rauhassa.
Netanjahu korosti, että tulenaran tilanteen vuoksi on elintärkeää, -
että hallitus pysyy koossa. Poliittiset ja henkilökohtaiset pyrkimykset -
ovat tässä tilanteessa vastuuttomia, hän tähdensi.
Kokemuksesta voin sanoa, -
että elämme historiallisen monimut- kaisen turvallisuustilanteen keskellä.
Tällaisena aikana ei pidä kaataa hallitusta.
Tällaisena aikana ei lähdetä vaaleihin.
Se olisi vastuutonta. Vaaleihin on vielä kokonainen vuosi aikaa.
Meillä on myös keskeneräinen operaatio meneillään.
Operaatioista ei paeta kesken kaiken.
Operaatioiden aikana ei ryhdytä politikoimaan.
Israelin turvallisuus on -
politikoinnin ja henkilökohtaisen eduntavoittelun yläpuolella.
Huolimatta siitä, että Netanjahu tavoittelee parhaillaan -
tulitaukojärjestelyä Gazan islamistijärjestöjen kanssa, -
Gazaa johtava Hamas ja Islamilainen jihad ovat edelleen uhkailleet Israelia.
Hamasin johtaja Sinwar julisti Hamas- taistelijoiden muistotilaisuudessa, -
että kun tilanne kärjistyy seuraavan kerran, -
"raketit yltävät Tel Aviviin ja sen lähiseuduille".
Sinwar korosti -
Gazassa vieraileville egyptiläisviran- omaisille ja sadoille Hamas-jäsenille, -
että "se, joka koettelee Gazaa, saa vastaansa myrkkyä ja kuolemaa".
Näin siksi, että Gazan islamistiryhmillä on käytössään -
entistä tarkempia ja pidemmälle kantavia ohjuksia.
Sitten YK:n päämajaan New Yorkiin: -
YK:n yleiskokous äänesti vuotuisesta ei-sitovasta päätöslauselmasta, -
jossa Israelin toimivalta Golanin kukkuloilla -
julistetaan mitättömäksi ja kansainvälisen lain vastaiseksi.
Syyrian YK-lähettiläs julisti, -
että Syyria aikoo ottaa alueen haltuun- sa "joko rauhanomaisesti tai sodalla".
Israelin lähettiläs puolestaan vastasi, että Israel ei aio milloinkaan -
vetäytyä v:n 1967 sodassa haltuunsa saamilta alueilta.
Kansainvälinen yhteisö protestoi vuotuisella äänestyksellään -
Israelin suvereniteettia Golanilla, joka oli aiemmin Syyrian aluetta.
Poikkeuksellista oli se, että ensi kertaa historiassa -
Yhdysvallat äänesti nyt Israelin tavoin lauselmaa vastaan.
USA:n aiemmat hallinnot -
ovat määränneet edustajansa pidättäytymään äänestämästä.
Nykyinen lähettiläs Nikki Haley ilmoitti kuitenkin nyt, -
että USA on muuttanut linjaansa johtuen YK:n Israel-vastaisuudesta -
ja Syyrian hallinnon tekemistä hirmuteoista.
Haley korosti, että "USA ei aio enää pidättäytyä äänestämästä, kun YK -
suorittaa jokavuotisen tarpeettoman äänestyksensä Golanin kukkuloista".
"Tämä päätöslauselma on nykytilanteessa järjetön, -
jos siinä koskaan järkeä on ollutkaan."
Pääministeri Netanjahu ylisti presi- dentti Trumpia ja lähettiläs Haleyta -
Israelin turvallisuuden todellisiksi puolustajiksi.
Hän myös toisti jälleen, että "Israel aikoo pysyä Golanilla, -
ja Golan tulee aina pysymään Israelin käsissä".
Kiitos seurasta! Rukoilkaa rauhaa Israelille ja Jerusalemille.
Olen Jair Pinto. Hyvää illan jatkoa! Huomiseen.
Suomennos: Sirpa Bågman